Ekotop
Ekotop (grč. oikos = dom + topos = mjesto) je posebno mjesto ili prostor na Zemlji, koji je okarakteriziran određenim sklopom ekoloških faktora, odnosno ekološkim uvjetima koje pruža organizmima datog ekosistema. Ponekad se shvata kao sinonim ili preklapajuća odrednica za biotop. Međutim, pojam ekotopa podrazumujeva ekološke osobenosti određenog mjesta, a biotop – životno stanište koje organizmi naseljavaju u određenoj biocenozi.